open-index/open-wikipedia-markdown huggingface dataset:
Казанова Федэрыка Феліні

**«Казанова Федэрыка Феліні»** () — кінафільм, зняты італьянскім рэжысёрам Федэрыка Феліні ў 1976 годзе. Прэмія «Оскар» за найлепшую працу мастака па касцюмах.

## Сюжэт 
Апавяданне вядзецца ў форме ўспамінаў састарэлага Казановы пра дні маладосці. Гісторыя Джакама Казановы — гэта бясконцая чарада выпадковых сувязяў, бурных і дзіўных раманаў, спакушаных і пакінутых жанчын у розных гарадах Еўропы. Палавая сувязь з малакроўнай хворай нявінніцай вяртае яе да жыцця. У іншай сцэне Казанова разыгрывае сцэну спакушэння манашкі перад багатым вуаерыстам. Наступны эпізод — любоўны паядынак, дзе Казанава апярэджвае маладога суперніка па колькасці аргазмаў, выкліканых у жанчыны за адно любошча.

Усе гэтыя стракатыя мімалётныя ўспаміны выглядаюць як пошук нязбытнага жаночага ідэалу. І ў канцы апавядання Казанова — ці то ў мроях, ці то на яве — знаходзіць тое, што ён так доўга шукаў. Гэта бяздушная лялька, манекен, з якой Казанова кружыцца ў апошнім танцы.

## У ролях 
* Дональд Сазерленд — Казанова
* Ціна Амон — Генрыета
* Сіселі Браўн — мадам д’Урфэ
* Кармен Скарпіта — мадам Шарпільён
* Клара Альгранці — Марколіна
* Даніэла Гаці — Гізельда
* Адэль Анджэла Ладжодзічэ — Разальба, механічная лялька
* Джон Карлсен — лорд Талу
* Дэніэл Эмілфорк Берэнстайн — маркіз Дзю Буа
* Маргарэт Клеменці — сястра Маддалена
* Алімпія Карлізі — Ізабэла.
* Луіджы Зербінаці — Папа Рымскі
* Дадлі Сатан — Герцаг Вюртэмбергскі
* Сэндзі Ален — Ангеліна

## Узнагароды і прэміі 
* 1977: «Оскар»
** Пераможца ў намінацыі «Лепшая праца мастака па касцюмах» (Даніла Данаці)
** Намінацыя — «Лепшы сцэнарый на аснове літаратурнага твора» (Федэрыка Феліні, Бернардына Запоні)
* 1977 — прэмія «Давід дзі Данатэла»
** Пераможца ў намінацыі лепшая музыка да фільма (кампазітар Ніна Рота)
* 1978: BAFTA
** Пераможца — Лепшы дызайн касцюмаў (Даніла Донаці).
** Пераможца — Лепшая праца мастака-пастаноўшчыка (Даніла Данаці, Федэрыка Феліні)
** Намінацыя — Найлепшая праца аператара (Джузэпэ Ратуна)

Катэгорыя:Фільмы Італіі 1976 года
Катэгорыя:Фільмы-драмы 1976 года
Катэгорыя:Фільмы-біяграфіі Італіі
Катэгорыя:Фільмы-драмы Італіі
Катэгорыя:Гістарычныя фільмы Італіі
Катэгорыя:Фільмы-меладрамы Італіі
Катэгорыя:Фільмы Федэрыка Феліні
Катэгорыя:Фільмы па сцэнарыях Федэрыка Феліні
Катэгорыя:Фільмы, музыку да якіх напісаў Ніна Рота
Алонса Альварэс дэ Пінеда

**Алонса Альварэс дэ Пінеда** (; —1519?) — іспанскі мараплаўца.

Быў пасланы ў 1519 годзе іспанскім губернатарам Ямайкі Франсіска дэ Гараем для даследавання і нанясення на карту паўночнага берага Мексіканскага заліва, у тым ліку вострава Дафін-Айленд. Пінеда прайшоў ад заходняга берага паўвострава Фларыда да горада Веракрус, нанёсшы на карту каля 1200 кіламетраў берагавой лініі. Верагодна, ён быў першым еўрапейцам, які наведаў Тэхас. У жніўні 1519 гда, дабраўшыся да Веракруса, Пінеда сутыкнуўся з Эрнанам Картэсам, які паспрабаваў узяць яго ў палон. Мабыць, ратуючыся ад Картэса, Пінеда рушыў углыб кантынента і быў забіты індзейцамі — ва ўсякім разе, пра яго вяртанне на Ямайку нічога не вядома.
Хічкак

**Хічкак** — прозвішча.

## Вядомыя носьбіты 
* **Альфрэд Хічкак** — брытанскі кінарэжысёр
* Джордж Хічкак — амерыканскі мастак
* Ітан Хічкак — амерыканскі палітычны дзеяч
* Патрыцыя Хічкак — англа-амерыканская актрыса
Дэндрантэма

**Дэндрантэма** (*Dendranthema*) (ад , *дэндрон* — «дрэва» і , *антэмон* — «кветка»; адносіцца да адраўнелай ніжняй часткі сцябла ў некаторых відаў) — род шматгадовых травяністых раслін, радзей паўкустарнічкоў сямейства .

Паводле сайта *Групы філагеніі пакрытанасенных* (*APG*) род уключае 36 відаў, якія растуць пераважна ў Цэнтральнай і Паўднёва-Усходняй Азіі — Кітаі, Японіі, Карэі і Манголіі і 2 віды, якія сустракаюцца ў Еўропа. Некалькі таксонаў распаўсюджаныя ў арктычных абласцях усіх кантынентаў.

На працягу доўгага часу большасць відаў роду, як і іншыя блізкароднасныя расліны сямейства астравых, адносілі да роду , дзе лічылася больш за 200 таксонаў. Толькі ў сярэдзіне XX стагоддзя расійскім батанікам, спецыялістам у галіне сістэматыкі сасудзістых раслін , была праведзена рэвізія роду *Dendranthema*, куды перамясцілася вялікая колькасць відаў хрызантэм, у тым ліку і тыпавы — . Прапанаваныя Цвялёвым змены былі прынятыя батанічнай супольнасцю і праца ў гэтым кірунку працягнулася. Цікава, што ў публікацыях  1993-94 гадоў прапаноўвалася пакінуць у родзе  ўсяго толькі два віды —  і , хоць у сапраўдны момант па дадзеных сайта *APG* іх лічыцца не менш 42.

## Апісанне 
Шматгадовыя травяністыя расліны або паўкустарнічкі.

Парасткі прамыя, радзей узыходзячыя, з простымі або разгалінаванымі сцебламі. Апушаныя, часам голыя.

Лісце чаргавальнае, з рассечанай або лопасцевай, рэдка суцэльнакрайняй пласцінкай. Афарбоўка зверху зялёная, знізу зялёная, бялёса- або шаравата-лямцавая.

Кветкавыя кошыкі адзінкавыя на верхавіне сцябла і яго аблісцвеных галін, альбо больш шматлікія (да 20) і сабраныя ў шчыткападобнае суквецце. Краявыя язычковыя песцічныя кветкі ў колькасці 10-30 штук размешчаны ў адзін шэраг, у культурных відаў часта больш за 30 і шматрадныя. Афарбоўка белая, ружовая розных адценняў або жоўтая. Дыск са шматлікімі абодваполымі трубчастымі кветкамі жоўтага колеру.

Плод — сямянка.

## Выкарыстанне ў дэкаратыўным садаводстве 
, нароўні з , з’яўляецца адным з асноўных продкаў дэкаратыўных гібрыдных хрызантэм, якія вырошчваюцца ў культуры з XVII стагоддзя. У 1630 годзе ў Кітаі было вядома больш за 500 культывараў, у цяперашні час іх колькасць значна перавышае 5 000.

## Прымяненне 
Культурныя разнавіднасці роду паўсюдна выкарыстоўваюцца ў якасці дэкаратыўных раслін. Кветкавыя кошыкі і лісце некаторых відаў шырока прымяняюцца на тэрыторыі Індакітая і ў Кітаі як медыцынскі сродак пры павышэнні тэмпературы, галаўных болях, інфекцыйных і іншых захворваннях. У Індыі, В’етнаме, Кітаі, Тайвані і Японіі як лекавая расліна вырошчваецца ў прамысловых маштабах. Настойка кветак на віне (т. зв. «») лічыцца  і біялагічна актыўным дадаткам для лячэння праблем нервовай і крывяноснай сістэм. У Японіі кветкі лічацца дэлікатэсам і выкарыстоўваюцца ў ежу. У Кітаі і Японіі кветкавыя кошыкі , асабліва з жоўтымі краявымі пялёсткамі, прымяняюцца пры вырабе інсектыцыдаў.

## Віды 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Літаратура 
* 
* 

## Спасылкі 
* APG
* [Dendranthema](https://uses.plantnet-project.org/en/Dendranthema_(PROSEA))

Катэгорыя:Астравыя (падсямейства)
Кубак Беларусі па баскетболе 2019

**Кубак Беларусі па баскетболе 2019** — спаборніцтвы па баскетболе, якія прайшлі 13-14 верасня 2019 года ў Магілёве ў спартыўным комплексе Алімпіец. Кубак Беларусі па баскетболе разыгрываўся ў 23-ы раз. 11-ы раз запар трафей выйгралі «Цмокі-Мінск».

## Сетка плэй-оф 
## Паўфіналы 
## Матч за 3-е месца 
## Фінал 
## Узнагароды 
* MVP:  Бранка Міркавіч (Цмокі-Мінск)
* Найлепшы абаронца:  Браян Стар (Барысфен)
* Найлепшы нападаючы:  Віктар Аўсепян (Рубон)
* Найлепшы цэнтравы: / Аляксандрэ Гаўрылавіч (Цмокі-Мінск)
* Найлепшы малады гулец:  Арцём Секушэнка (Барысфен)
* Прыз сімпатый гледачоў:  Браян Стар (Барысфен)

## Гл. таксама 
* Чэмпіянат Беларусі па баскетболе 2019/2020

## Спасылкі 
* КУБОК БЕЛАРУСИ. ДЕНЬ ВТОРОЙ. «ЦМОКИ» — ЧЕМПИОН, «РУБОН» ВЫИГРАЛ БРОНЗУ
* МУЖСКОЙ КУБОК БЕЛАРУСИ. ДЕНЬ 1. «ЦМОКИ» И «БОРИСФЕН» ВЫШЛИ В ФИНАЛ
* МУЖСКОЙ КУБОК БЕЛАРУСИ-2019. ОНЛАЙН-ТРАНСЛЯЦИИ МАТЧЕЙ ТУРНИРА

2019
Катэгорыя:2019 год у баскетболе
Катэгорыя:Спорт у Беларусі ў 2019 годзе
Катэгорыя:2019 год у Магілёве
Катэгорыя:Верасень 2019 года
Dictydiaethalium plumbeum

**Dictydiaethalium plumbeum** — від слізевікоў сямейства . Жыве сапратрофна на мёртвай драўніне лісцевых дрэў і кустоў. У асноўным сустракаецца на нядаўна ссечаных ствалах і абрэзках.

## Апісанне 
Дыяметр 4-5&nbsp;см і вышынёй ад 0,5 да 1&nbsp;мм. Эталій даволі пляскаты. Колер бэжавы, карычневы, вохрысты або шэры, з выступаючым белым пад эталіем. Плазмодый ружовы.

## Распаўсюджанне 
Сустракаецца ва ўсіх частках свету.

Катэгорыя:Ліцэяльныя
Месца (фільм)

**«Ме́сца»** або **«У тым жа месцы»** () — італьянскі драматычны фільм 2017 года рэжысёра Паала Джэнавезэ. У 2018 годзе фільм быў намінаваны ў 8 катэгорыях на нацыянальную кінапрэмію Італіі «Давід дзі Данатэла» і ў 5 катэгорыях на прэмію «Сярэбраная стужка».

Гэта італьянская адаптацыя серыяла «Сталок у куце» (2010), які складаецца з двух сезонаў па пяць кароткіх серый у кожным.

## Сюжэт 
Дзевяць чалавек прыходзяць у адно і тое ж месца на сустрэчу з таямнічым Незнаёмцам спадзеючыся, што ён выканае іх патаемныя жаданні. Загадкавы мужчына можа ажыццявіць усё, што яны захочуць. Але за пэўную цану... У абмен на здзяйсненне мары кожнаму з гасцей прапануецца выканаць незвычайныя заданні. Чым цяжэйшае выкананне гэтай мары, тым вышэйшы кошт. Кожны з герояў павінен зрабіць свой выбар: як далёка ён гатовы пайсці, каб атрымаць жаданае? Незнаёмец пастаянна паўтарае, што людзі могуць адмовіцца, але многія дзеля сваіх мар гатовыя пайсці на самыя жудасныя рэчы! І ці сапраўды выпадковыя лёсы наведвальнікаў гэтага месца сустрэчы?

## Спасылкі 
* 
* Беларускі трэйлер
* Фільм «У тым жа месцы»

Катэгорыя:Фільмы-драмы Італіі
Катэгорыя:Фільмы на італьянскай мове
Катэгорыя:Фільмы, агучаныя па-беларуску праектам Gavarun by
Георгій Віталевіч Сямёнаў

**Георгій Віталевіч Сямёнаў** (;  — ) — рускі савецкі пісьменнік.

## Біяграфія 
Нарадзіўся ў Маскве. Вучыўся у школе, разам з якой у 1941 годзе быў эвакуіраваны ў Разанскую, затым у Пермскую вобласць. Пасля вяртання ў Маскву скончыў 7 класаў і паступіў на вучобу ў Мастацка-прамысловае вучылішча. Вучылішча скончыў у 1949 годзе, працаваў у Іркуцкай вобласці, на будаўніцтве горада Ангарска, затым у Маскве. У 1955 годзе паступіў у Літаратурны інстытут імя А. М. Горкага, які скончыў у 1960 годзе. Жыў у Маскве.

Памёр Г. В. Сямёнаў 30 красавіка 1992 года. Пахаваны ў Маскве на Траякураўскіх мгілках.

## Творчасць і грамадская дзейнасць 
Першыя апавяданні Г. В. Сямёнава, аб’яднаныя ў цыкл «На Волзе», былі надрукаваны у часопісе «Знамя» ў 1961 годзе. Сярод твораў пісьменніка апавяданні, аповесці, раманы.

Член Саюза пісьменнікаў СССР з 1962 года (у 1980—1981 гадах уваходзіў у склад праўлення). У 1979—1989 гадах быў членам роэдакцыйнай калегіі часопіса «Наш современник».

Асобныя творы Г. В. Сямёнава пераклалі на беларускую мову А. Жук, А. Звонак, Т. Мартыненка.

## Зноскі 
## Літаратура 
* 
* 
* Семёнов Георгий Витальевич // Лексикон русской литературы XX века = Lexikon der russischen Literatur ab 1917 / В. Казак; [пер. с нем.]. — М. : РИК «Культура», 1996. — С. 372. — XVIII, 491, [1] с. — 5000 экз. — ISBN 5-8334-0019-8.

## Спасылкі 
* Семёнов Георгий Витальевич // ХРОНОС
* *Молчанова С. В.* Звёздная болезнь как «формула жизни» // Вестник Литературного института имени А. М. Горького

Катэгорыя:Пісьменнікі СССР
Катэгорыя:Пісьменнікі-сацрэалісты
Катэгорыя:Рускамоўныя пісьменнікі XX стагоддзя
Morelia spilota

**Morelia spilota** — від неядавітых змей з роду  сямейства . Мае 7 падвідаў.

## Апісанне 
Агульная даўжыня дасягае 2,5-3 м. Галава невялікая, трохкутная, пашырана ў патылічнай частцы, добра адмежавана шыйных звужэннем ад тулава. Зрэнкі вертыкальныя. Зубы доўгія і вострыя. Афарбоўка цёмна-карычневая, з буйнымі жоўта-аранжавымі плямамі няправільнай формы, якія ствараюць эфектны кантрасны малюнак. Нованароджаныя пітоны маюць чырвона-карычневы колер.

## Спосаб жыцця 
Любіць вільготныя трапічныя лясы. Усё жыццё праводзіць на дрэвах. Актыўны ноччу. Харчуецца грызунамі. Укус балючы для чалавека.

Яйцакладучыя змеі. Самка адкладае да 50 яец.

Жывуць гэтыя пітоны да 20 гадоў.

## Распаўсюджанне 
Жыве ў Паўночнай Аўстраліі і на в. Новая Гвінея.

## Падвіды 
* *Morelia spilota cheynei*
* *Morelia spilota harrisoni*
* *Morelia spilota imbricata*
* *Morelia spilota mcdowelli*
* *Morelia spilota metcalfei*
* *Morelia spilota spilota*
* *Morelia spilota variegata*

## Літаратура 
* Mattison, Chris 2007. The New Encyclopedia of Snakes. Princeton University Press
* Bergadá, J. 2005. Morelia spilota — Carpet Python; Diamond Python (Lacépède, 1804). Reptilia (GB) (42): 43-46
* Слоўнік-даведнік па заалогіі. — Ко., 2002.

Катэгорыя:Жывёлы, апісаныя ў 1804 годзе
Катэгорыя:Пітоны
Міравы суд

**Міравы́ суд** — найніжэйшае звяно судовай сістэмы ў шэрагу дзяржаў. Узнік у XIV стагоддзі ў Англіі. У Расійскай імперыі створаны паводле Судовых статутаў у выніку судовай рэформы 1864 года. Складаўся з участковых і ганаровых суддзяў, якія разглядалі дробныя грамадзянскія і крымінальныя справы паводле 1-й інстанцыі, але не ўваходзілі ў штаты Міністэрства юстыцыі і не атрымлівалі жалавання, і з’ездаў павятовых міравых суддзяў — 2-я інстанцыя, якія разглядалі апеляцыйныя скаргі на пастановы міравых суддзяў. Выбіраліся павятовымі, земскімі сходамі ці гарадскімі думамі.

У беларускіх губернях Расійскай імперыі міравыя суддзі не выбіраліся, а прызначаліся ўрадам, бо да 1911 года на Беларусі не было земскіх сходаў. На Беларусі міравыя суды пачалі ўтварацца ў 1871 годзе, міравымі суддзямі маглі быць мужчыны не маладзейшыя за 25 гадоў, якія мелі не менш чым 100 дзесяцін зямлі і адпаведную адукацыю. Міравым судам былі падсудныя цывільныя справы пры цане іску да 500 рублёў і крымінальныя, паводле якіх прадугледжваўся арышт да трох месяцаў, грашовыя спагнанні да 300 рублёў, зняволенне ў работны дом да 1 года. У 1872—1874 гадах у Мінскай губерні было створана 36 участкаў міравых судоў, у Гродзенскай — 28, Віленскай — 27, Віцебскай і Магілёўскай — па 35. Паводле закона 1889 года міравыя суды падлягалі скасаванню. У Віцебскай, Мінскай і Магілёўскай губернях міравыя суды былі скасаваны паводле закона 1900 года, замест іх уводзіліся земскія начальнікі, у гарадах — гарадскія суды. Былі адноўлены законам 1912 года, на Беларусі — у 1914 годзе, з адтэрміноўкай на адзін год праз пачатак Першай сусветнай вайны.

## Крыніцы 
## Літаратура 
* 

Катэгорыя:Дзяржаўны лад Расійскай імперыі
Rhimphalea

**Rhimphalea** — род дробных молеў, які ўваходзіць у сямейства /

## Віды 
*  Hampson, 1912
*  Hampson, 1899 (Калімантан, Тайланд)
*  Meyrick, 1889
*  (Walker, 1859)
*  (Walker, 1859) (Аўстралія)
*  Kenrick, 1907 (Новая Гвінея)
*  (Walker, 1859)
*  Whalley, 1962
*  Lederer, 1863 (Аўстралія, Новая Гвінея)
*  (Walker, 1859)

## Былыя віды 
*  (C. Felder, R. Felder & Rogenhofer, 1875)
*  C. Felder, R. Felder & Rogenhofer, 1875

Катэгорыя:Матылі
Жульет Майніель

**Раймонд Мары Жульет Майніель** (; , Сент-Іпаліт, рэгіён Аксітанія — , , Мексіка) — французская актрыса кіно і тэлебачання. Вядомая ролямі ў фільмах кінематаграфістаў французскай новай хвалі на працягу 1950-х — 1960-х гадоў.

## Біяграфія 
Дачка французскіх сялян, вырасла ў аддаленай вёсцы. Загарадны дом яе бацькоў быў штабам саюзнікаў падчас Другой сусветнай вайны.

Дэбютавала ў кіно ва ўзросце дваццаці двух гадоў. У канцы 1950-х гадоў стала адной з вялікіх надзей французскага кіно, дзякуючы галоўнай ролі Фларанс у адным з першых фільмаў французскай новай хвалі — «Кузены», які зняў і спрадзюсаваў Клод Шаброль.

Паміж 1958 і 1982 гадамі знялася ў 35 кінафільмах і на тэлебачанні.

У 1964—1968 гадах была замужам за італьянскім акцёрам Віторыа Гасманам, ад якога нарадзіла сына Алесандра, які таксама стаў акцёрам.

Памерла ў Мексіцы, дзе пражыла дваццаць гадоў.
Кубак Беларусі па баскетболе 2018

**Кубак Беларусі па баскетболе 2018** — спаборніцтвы па баскетболе, якія прайшлі 2-3 кастрычніка 2018 года ў Віцебску ў спартыўным комплексе ВЦСК. Кубак Беларусі па баскетболе разыгрываўся ў 22-ы раз. 10-ы раз запар трафей выйгралі «Цмокі-Мінск».

## Сетка плэй-оф 
## Паўфіналы 
## Матч за 3-е месца 
## Фінал 
## Узнагароды 
* MVP:  Віталь Лютыч (Цмокі-Мінск)

## Гл. таксама 
* Чэмпіянат Беларусі па баскетболе 2017/2018
* Чэмпіянат Беларусі па баскетболе 2018/2019

## Спасылкі 
* «ЦМОКИ» НЕ ОТДАЛИ ТРОФЕЙ «БОРИСФЕНУ». ВСЕ САМОЕ ГЛАВНОЕ О МУЖСКОМ КУБКЕ-2018
* «ЦМОКI-МIНСК» И «БОРИСФЕН» ВСТРЕТЯТСЯ В ФИНАЛЕ КУБКА БЕЛАРУСИ
* Главная / Новости / Кубок / Кубок Беларуси среди мужских команд пройдёт в Витебске КУБОК БЕЛАРУСИ СРЕДИ МУЖСКИХ КОМАНД ПРОЙДЁТ В ВИТЕБСКЕ

2018
Катэгорыя:2018 год у баскетболе
Катэгорыя:Спорт у Беларусі ў 2018 годзе
Катэгорыя:2018 год у Віцебску
Катэгорыя:Кастрычнік 2018 года
Gymnadenia bicolor

**Gymandenia bicolor** — від аднадольных раслін роду  сямейства , які сустракаецца ва Усходніх Альпах, Дынарскіх Альпах і Карпатах. Расліна вельмі падобная на  (часам яе называюць *Gymnadenia rubra*) і часта разглядаецца як разнавіднасць, а не як асобны від.

## Апісанне 
*Gymandenia bicolor* выглядае вельмі падобна на , але адрозніваецца звычайна больш яркімі кветкамі ў аснове і чашалісцікамі, якія шырэйшыя за пялёсткі. Сярэдні чашалісцік (унізе) звычайна загнуты ўніз і вельмі прыкметны. Губа (у верхняй частцы) менш скручваецца, чым у .

## Сістэматыка 
Расліны, якія цяпер лічацца прадстаўнікамі віду *Gymnadenia bicolor*, першапачаткова былі змешчаны ў від *Gymnadenia rubra* Ветштэйнам у 1889 годзе. У 2010 годзе Foelsche выдзеліў яго ў асобны від *Nigritella bicolor*, а ў 2011 г. Foelsche&Gerbaud перанеслі яго ў род *Gymnadenia*.

Катэгорыя:Ядрушка
Ітан Хічкак

**Ітан Ален Хічкак** (;  — ) — амерыканскі палітычны дзеяч, член Рэспубліканскай партыі, займаў пасады пасла ЗША ў Расіі і міністра ўнутраных спраў ЗША ў кабінетах прэзідэнтаў ЗША Уільяма Мак-Кінлі і Тэадора Рузвельта.

У 1855 годзе скончыў ваенную акадэмію. Займаў пасаду прэзідэнта некалькіх чыгуначных і горназдабыўных кампаній.

Першую публічную пасаду заняў толькі ў старасці. У 1897 годзе прэзідэнт Уільям Мак-Кінлі прызначыў яго паслом ЗША ў Расіі.

21 снежня 1898 года, прэзідэнт прызначыў яго міністрам унутраных спраў у сваім кабінеце. Аднак спатрэбілася два месяцы, каб Хічкак вярнуўся з Расіі і змог уступіць на пасаду.
Кубак Беларусі па баскетболе 2017

**Кубак Беларусі па баскетболе 2017** — спаборніцтвы па баскетболе, якія праходзілі ад 30 верасня да 8 кастрычніка 2017 года. Кубак Беларусі па баскетболе разыгрываўся ў 21-ы раз. 9-ы раз запар трафей выйгралі «Цмокі-Мінск».

## Адборачны этап 
Крыніцы: 

## Фінальны этап 
Крыніца: 

## Узнагароды 
* MVP:  Аляксей Трасцінецкі (Цмокі-Мінск)

## Гл. таксама 
* Чэмпіянат Беларусі па баскетболе 2017/2018

## Спасылкі 
* КУБОК БЕЛАРУСИ. «ЦМОКI-МIНСК» — ДЕВЯТИКРАТНЫЙ ОБЛАДАТЕЛЬ ТРОФЕЯ

2017
Катэгорыя:2017 год у баскетболе
Катэгорыя:Спорт у Беларусі ў 2017 годзе
Катэгорыя:Кастрычнік 2017 года
Actias dubernardi

**Actias dubernardi** — від матылькоў з сямейства паўлінавочак. Распаўсюджаны ў Кітаі.

## Спосаб жыцця 
Кармавымі раслінамі вусеня з’яўляюцца некаторыя віды хвоі, у тым ліку хвоі звычайнай і хвоі чорнай, на якіх ядуць ігліцу. Размах крылаў 120—140 мм.

## Спасылкі 
* The Magic of Life Butterfly House Aberystwyth 
* Lepidoptera.jimdo.com 

Катэгорыя:Жывёлы, апісаныя ў 1897 годзе
Катэгорыя:Насякомыя Азіі
Катэгорыя:Паўлінавочкі
Невадскі ўніверсітэт у Рына

**Невадскі ўніверсітэт у Рына** () — амерыканская дзяржаўная вышэйшая навучальная ўстанова са статусам даследчага ўніверсітэта, якая месціцца ў горадзе Рына ў штаце Невада, ЗША.

## Агульная характарыстыка 
Гэта флагманскі дзяржаўны ўніверсітэт штата. Ён класіфікуецца як доктарскі ўніверсітэт з вельмі высокай даследчай актыўнасцю.

## Структура 
* Каледж сельскай гаспадаркі, біятэхналогій і прыродных рэсурсаў
* Каледж бізнесу
* Каледж адукацыі і развіцця чалавека
* Каледж інжынерыі
* Каледж вольных мастацтваў
* Каледж прыродазнаўчых навук
* Ганаровы каледж
* Нацыянальны судовы каледж
* Школа магістратуры
* Школа мастацтваў
* Школа навук пра Зямлю і інжынерыі
* Школа журналістыкі
* Школа медыцыны
* Школа медсястрынства
* Школа грамадскага здароўя
* Школа сацыяльных студый і правасуддзя
* Школа сацыяльнай працы

## Гл. таксама 
* Спіс універсітэтаў штата Невада

## Крыніцы 
## Спасылкі 
* Афіцыйная інтэрнэт-старонка ўстановы 

Катэгорыя:Навучальныя ўстановы з англійскай мовай навучання
Катэгорыя:Універсітэты паводле алфавіта
Катэгорыя:Універсітэты Невады
Арэгонскі дзяржаўны ўніверсітэт

**Арэгонскі дзяржаўны ўніверсітэт** () — амерыканская дзяржаўная вышэйшая навучальная ўстанова са статусам даследчага ўніверсітэта, якая месціцца ў горадзе Карваліс у штаце Арэгон, ЗША.

## Агульная характарыстыка 
У 2023 годзе ў ім навучалася больш за 37 тысяч студэнтаў, што робіць яго самым буйным універсітэтам штата. З моманту заснавання ўніверсітэт скончылі больш за 272 тысяч выпускнікоў. Універсітэт мае сёмы па велічыні інжынерны каледж у ЗША на 2023 год. Ён класіфікуецца як доктарскі ўніверсітэт з вельмі высокай даследчай актыўнасцю. Універсітэт атрымаў рэкордную суму ў 450 мільёнаў долараў на фінансаванне даследаванняў у 2022 годзе і займаў лідзіруючае месца ў штаце па фінансаванні даследаванняў на працягу больш за 50 гадоў.

## Структура 
* Каледж сельскагаспадарчых навук
* Каледж бізнесу
* Каледж навук аб Зямлі, акіяне і атмасферы
* Каледж адукацыі
* Каледж інжынерыі
* Каледж лесаводства
* Каледж вольных мастацтваў
* Каледж фармацыі
* Каледж грамадскага здароўя і гуманітарных навук
* Каледж прыродазнаўчых навук
* Каледж ветэрынарнай медыцыны
* Універсітэцкі ганаровы каледж

## Гл. таксама 
* Спіс універсітэтаў штата Арэгон

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты паводле алфавіта
Катэгорыя:Універсітэты Арэгона
Аперацыя «Канцэрт»

**Аперацыя «Канцэрт»** — кодавае найменне аперацыі савецкіх партызан, якая праводзілася з 19 верасня па канец кастрычніка 1943 года. Працяг аперацыі «Рэйкавая вайна». Мэта — вывад з ладу вялікіх участкаў чыгуначных шляхоў для зрыву воінскіх перавозак праціўніка.

У акцыях удзельнічала 193 партызанскія фарміраванні (звыш 120 тысяч чалавек) Беларусі, Прыбалтыкі, Карэліі, Крыма, Ленінградскай і Калінінскай абласцей. Працягласць па фронце каля 900 кіламетраў (выключаючы Карэлію і Крым) і ў глыбіню звыш 400 кіламетраў. Дадзеная аперацыя была цесна звязана з наступленнем савецкіх войск на Смаленскім і Гомельскім напрамках і бітвай за Дняпро. Кіраўніцтва ажыццяўляў Цэнтральны штаб партызанскага руху.

Кожнае партызанскае фарміраванне атрымала канкрэтную баявую задачу. Было наладжана масавае навучанне партызан мінна-падрыўной справе.

Частка партызанскіх брыгад выйшла на зыходныя рубяжы і ў ноч на 19 верасня нанесла ўдар па чыгуначных камунікацыях. Асноўная маса фарміраванняў пачала акцыі ў ноч на 25 верасня. Нямецкае камандаванне зрабіла намаганні для аднаўлення руху па чыгунцы: у Беларусь былі перакінутыя новыя чыгуначныя аднаўленчыя батальёны, на рамонтныя работы зганялася мясцовае насельніцтва. З Польшчы, Чэхаславакіі, Германіі дастаўлялі рэйкі і шпалы, але партызаны зноў выводзілі са строю адрамантаваныя ўчасткі. Аперацыя была спыненая праз адсутнасць выбухоўкі (у сувязі з пагаршэннем надвор’я савецкая авіяцыя да 19 верасня даставіла партызанам толькі 50 адсоткаў запланаваных грузаў).

Тым не менш, у ходзе аперацыі падарвана каля 150 тысяч рэек. Толькі беларускія партызаны падарвалі каля 90 тысяч рэек, 1041 цягнік, узарвалі 72 чыгуначныя масты, разграмілі 58 гарнізонаў. Прапускная здольнасць чыгунак знізілася на 35—40 працэнтаў, што значна абцяжарыла перагрупоўку нямецкіх войск і аказала вялікую дапамогу Чырвонай Арміі.

Як адзначаў вядомы савецкі дыверсант Ілля Старынаў, пераключэнне асноўных намаганняў партызан на знішчэнне рэек пры недахопе выбухоўкі (з-за чаго прыйшлося адмяніць зімовы этап аперацыі) прывяло да скарачэння крушэнняў цягнікоў і павелічэнню прапускной здольнасці дарог, але абцяжарыла іх аднаўленне Чырвонай Арміяй у ходзе наступлення.

## Крыніцы 
## Літаратура 
* 
* Рельсовая война // Железнодорожный транспорт: энциклопедия / гл. ред. Н. С. Конарев. — М.: Большая российская энциклопедия, 1994. — С. 363. — ISBN 5-85270-115-7.

Катэгорыя:1943 год у СССР
Катэгорыя:Верасень 1943 года
Катэгорыя:Кастрычнік 1943 года
Катэгорыя:Бітвы паводле алфавіта
Катэгорыя:Партызанскі рух падчас Вялікай Айчыннай вайны
Physarella oblonga

**Physarella oblonga** — від слізевікоў атраду  і адзіны від роду ***Physarella*** . Шырока распаўсюджаны ва ўсім свеце, але вядомы толькі з вельмі адзінкавых знаходак у Еўропе; галоўным чынам ён сустракаецца ў ЗША і тропіках.

## Апісанне 
Плазмодый жоўты або белы. Спаракарпіі стаяць групамі вертыкальна, звычайна маюць ножкі і глыбока ўцягнуты на верхавіне або ўтвараюць плазмадыякарпіі . Яны сядзяць на карычневых да чырванавата-карычневых сцеблах вышынёй да 3 міліметраў і дыяметрам да 0,5 міліметра. Спаракарпіі полыя і падоўжна-кудзелістыя, звонку маршчыністыя і маюць некалькі карычняватых вапнавых зерняў. Яны маюць дыяметр ад 0,6 да 1,5 міліметраў і агульную вышыню да 4 міліметраў. Гіпаталалус ад карычневага да чорна-карычневага, і яго працягласць абмежаваная непасрэдна асновай сцябла.

Перыдый макраскапічна шэры, ад вохрыстага да аліўкавага колеру, ад бясколернага да светла-жоўтага ў праходзячым святле і пакрыты вапнавымі лускавінкамі ад бялёсага да жоўта-карычневага колеру. Ён нераўнамерна раскрываецца долямі і загінаецца да сцябла; унутраная частка застаецца пастаянна прымацаванай да кончыка сцябла ў выглядзе полай светла-жаўтлява-карычневай псеўдакалумелы.

Капіліцый складаецца з тонкіх, напаўпразрыстых і проста разгалінаваных нітак таўшчынёй каля 1 мікраметра, якія праходзяць праз увесь спаракарпій і маюць асобныя вапнавыя патаўшчэнні, а таксама шыпападобныя элементы, якія прылягаюць да ўнутранай часткі перыдыя і выступаюць унутр сценкі спаракарпіяў, якія маюць да 200 мікраметраў у даўжыню і 50 мікраметраў у шырыню. Споры памерам ад 7 да 8, радзей да 9 мікраметраў, цёмна-карычневыя ў масе, светла-карычневыя ў праходным святле, дробнабарадаўчатыя на паверхні з выразнымі групамі больш цёмных бародавак.

## Распаўсюджанне 
*Physarella oblonga* быў выяўлены ва ўсім свеце. Аднак у Еўропе ён сустракаўся толькі зрэдку (Бельгія, Францыя, Італія, Іспанія, Партугалія). Іншыя знаходкі паходзяць з Эквадора, Індыі, Шры-Ланкі, Паўднёва-Усходняй Азіі, Кітая, Японіі, Аўстраліі, а таксама ЗША і Карыбскага басейна. Асноўны ачаг іх з’яўлення — ЗША і тропікі.

Слізевік сустракаецца на мёртвай драўніне і апалым лісці, звязаны з .

## Сістэматыка і гісторыя даследаванняў 
Від быў першапачаткова апісаны ў 1873 годзе як *Trichamphora oblonga*. З 1882 года ўваходзіць у асобны род *Physarella*.

Катэгорыя:Фізаравыя
Арэгонскі ўніверсітэт навук аб здароўі

**Арэгонскі ўніверсітэт навук аб здароўі** () — амерыканская дзяржаўная вышэйшая навучальная ўстанова са статусам даследчага ўніверсітэта, якая месціцца ў горадзе Портленд у штаце Арэгон, ЗША.

## Агульная характарыстыка 
Установа была заснавана ў 1887 годзе як медыцынскі факультэт Арэгонскага ўніверсітэта, а пазней стала медыцынскай школай гэтага ж універсітэта. У 1974 годзе кампус стаў незалежнай самакіравальнай установай адукацыі. Праграмы ўніверсітэта маюць высокі рэйтынг на нацыянальным узроўні.

## Структура 
* Каледж медыцыны
* Каледж стаматалогіі
* Каледж фармацыі
* Каледж медсястрынства
* Каледж грамадскага здароўя

## Гл. таксама 
* Спіс універсітэтаў штата Арэгон

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты паводле алфавіта
Катэгорыя:Універсітэты Арэгона
Кубак Беларусі па баскетболе 2016

**Кубак Беларусі па баскетболе 2016** — спаборніцтвы па баскетболе, якія прайшлі з 12 кастрычніка па 29 лістапада 2016 года. Кубак Беларусі па баскетболе разыгрываўся ў 20-ы раз. 8-ы раз запар трафей выйгралі «Цмокі-Мінск».

## Групавы этап 
### Група А 
### Група Б 
## Фінал 
## Узнагароды 
### Фінал 
* MVP:  Джасцін Грэй (Цмокі-Мінск)
* Найлепшы гулец «Гродна-93»:  Дзмітрый Кузьмін

### Групавы этап 
## Гл. таксама 
* Чэмпіянат Беларусі па баскетболе 2016/2017

## Спасылкі 
* ФИНАЛЬНЫЕ МАТЧИ XX КУБКА БЕЛАРУСИ СОСТОЯТСЯ 29 НОЯБРЯ.
* РЕЗУЛЬТАТЫ МУЖСКОГО КУБКА
* XX КУБОК РЕСПУБЛИКИ БЕЛАРУСЬ ПО БАСКЕТБОЛУ
* МУЖСКАЯ И ЖЕНСКАЯ КОМАНДЫ «ЦМОКI-МIНСК» — ПОБЕДИТЕЛИ РОЗЫГРЫША КУБКА СТРАНЫ

2016
Катэгорыя:2016 год у баскетболе
Катэгорыя:Спорт у Беларусі ў 2016 годзе
Катэгорыя:Лістапад 2016 года
Катэгорыя:Кастрычнік 2016 года
Портлендскі дзяржаўны ўніверсітэт

**Портлендскі дзяржаўны ўніверсітэт** () — амерыканская дзяржаўная вышэйшая навучальная ўстанова са статусам даследчага ўніверсітэта, якая месціцца ў горадзе Портленд у штаце Арэгон, ЗША.

## Агульная характарыстыка 
Заснаваны ў 1946 годзе як вышэйшая навучальная ўстанова для ветэранаў Другой сусветнай вайны. На працягу наступных двух дзесяцігоддзяў ён ператварыўся ў чатырохгадовы каледж і атрымаў статус універсітэта ў 1969 годзе. Гэта адзін з двух дзяржаўных універсітэтаў Арэгона, размешчаных у вялікім горадзе. Універсітэт складаецца з сямі устаноўчых каледжаў, якія прапануюць ступені бакалаўра па 123 спецыяльнасцях і магістра па 117 спецыяльнасцях.

## Структура 
* Каледж адукацыі
* Каледж вольных мастацтваў і навук
* каледж мастацтваў
* Каледж гарадскіх і грамадскіх спраў
* Каледж інжынерыі і камп'ютарных навук
* Школа грамадскага здароўя
* Школа сацыяльнай працы
* Школа магістратуры
* Школа бізнесу
* Універсітэцкі ганаровы каледж

## Гл. таксама 
* Спіс універсітэтаў штата Арэгон

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Навучальныя ўстановы з англійскай мовай навучання
Катэгорыя:Універсітэты паводле алфавіта
Катэгорыя:Універсітэты Арэгона
Георгій Мінавіч Сямёнаў

**Георгій Мінавіч Сямёнаў** ( — ) — адзін з арганізатараў і кіраўнікоў Мінскага патрыятычнага падполля ў Вялікую Айчынную вайну

## Біяграфія 
Нарадзіўся ў Мінску. Працаваў у Слуцкім гарадскім савеце. У пачатку Вялікай Айчыннай вайны на фронце, трапіў у акружэнне, пасля вярнуўся у Мінск. У жніўні 1941 года прымаў удзел стварэнні падпольнай групы з былых работнікаў канторы «Белнафтазбыт». У лістападзе—снежні на кватэры Г. Сямёнава адбылася нарада падпольных арганізацый Мінска і былі створаны падпольныя групы КП(б)Б. Г. М. Сямёнаў стаў членам і загадчыкам ваеннага аддзела Мінскага гарадскога падпольнага камітэта. Стварыў падпольную камсамольскую арганізацыю вуліц Розы Люксембург і Карла Лібкнехта. У сакавіку 1942 года Г. М. Сямёнаў быў арыштаваны акупантамі і пасля катавання павешаны.

Пасмяротна ўзанагароджаны ордэнам Айчсыннай вайны I ступені. У Мінску у гонар Г. М. Сямёнава ў 1964 годзе была названа адна з вуліц у Ленінскім раёне. У 1966 годзе ўстаноўлена мемарыяльная дошка на доме, дзе жыў Г. М. Сямёнаў.

## Зноскі 
## Літаратура 
* 
* 
* Семёнов Георгий Минович // Минск: энциклопедический справочник / Ред кол.: И. П. Шамякин (гл. ред.) [и др .]. — 2-е изд., доп., перераб — Мн.: БелСЭ, 1983. — С. 364—365. — 467 с., 1,62 л. илл. — 70 000 экз.

## Спасылкі 
* Сямёнаў Георгій Мінавіч (1908—1942) // Фактаграфічная база даных «І імёнамі названы вуліцы Мінска» 
* Прогулка по Козыреву
* Георгий Минович Семёнов // Vulica.by

Катэгорыя:Удзельнікі Вялікай Айчыннай вайны
Катэгорыя:Антыфашысцкі супраціў у СССР
Навагрудскі дзяцінец

**Новагародскі (Навагрудскі) дзяцінец** — умацаваная частка старажытнарускага Новагародка (цяпер Навагрудак).

Дзяцінец займаў трохкутны ў плане мыс (110х80 м), цяпер вядомы як Замкавая гара. Быў абнесены па перыметры валам. З падлогавага боку акрамя выскага вала праходзіць глыбокі дугападобны роў. Тут знаходзіўся ў старажытнасці ўезд. Да дзяцінца прымыкаў з заходняга боку ўмацаваны вакольны горад, за якім размяшчаўся адкрыты пасад. Агульная ўмацаваная плошча паселішча перавышала 2,7 га.

Першая дакладная летапісная згадка пра Навагрудак адносіцца да 1044 года, аднак археалагічныя даследаванні паказалі, што першае паселішча на месцы дзяцінца ўзнікла яшчэ ў IX стагоддзі. Спачатку ў XI стагоддзі быў умацаваны дзяцінец, за ім рушыў услед у XII стагоддзі вакольны горад. У адрозненне ад вакольнага горада, у якім размяшчаліся сядзібы багатых феадалаў, у дзяцінцы, па-відаць, знаходзіўся княскі двор з рознымі службамі і селішчамі чэлядзі. У другой палове XIII стагоддзя ў драўляным навагрудскім дзяцінцы была пабудавана каменна-драўляная вежа валынскага тыпу. У эпоху Вялікага Княства Літоўскага на Замкавай гары Навагрудка быў пабудаваны каменны Навагрудскі замак.

Раскопкі ў Навагрудку ў розны час вялі такія археолагі як Ф. Д. Гурэвіч, П. А. Рапапорт, М. А. Ткачоў. Былі выяўленыя шматлікія наземныя і некаторыя паглыбленыя ў зямлю жылыя дамы, рэшткі шкляных вокнаў, а таксама фрэскавая роспіс сцен адной з жылых пабудоў. Сярод знаходак абломкі амфар, зброя, прылады працы, разьбяныя касцяныя вырабы і іншае.

## Літаратура 
* *Зильманович И. Д.* Раскопки в детинце Новогрудка в 1962 г. // КСИА. — Вып. 104. — М.: Наука, 1965. — С. 93—98.
* *Павлова К. В.* Хозяйственные постройки XII—XIII вв. на детинце древнего Новогрудка // КСИА. — Вып. 129. — М.: Наука, 1972. — С. 77—83.
* *Малевская М. В.* Монументальные сооружения новогрудского детинца XIV—XV вв. (по раскопкам 1968 г.) // КСИА. — Вып. 135. — М.: Наука, 1972. — С. 90—97.
* *Гуревич Ф. Д.* Некоторые итоги археологического исследования детинца древнего Новогрудка // КСИА. — Вып. 139. — М.: Наука, 1974. — С. 93—99.
* *Гуревич Ф. Д.* Детинец и окольный город древнерусского Новогрудка в свете археологических работ 1956—1977 гг. // Советская археология. — 1980. — № 4. — С. 87—101.
* *Гуревич Ф. Д.* Застройка новогрудского детинца XII—XIII вв. // КСИА. — Вып. 179. — М.: Наука, 1984. — С. 53—59.
* *Гуревич Ф. Д.* Древний Новогрудок (посад — окольный город). — Л.: Наука, 1991. — 159 с.
* *Куза А. В.* Древнерусские городища X–XIII вв. Свод археологических памятников / Ред. А. К. Зайцев. — М.: Христианское издательство, 1996. — С. 91.
* *Загорульский Э. М.* Археология Беларуси. Глава 8. Древности белорусских городов — Новогрудок. БГУ, 2001.
* *Бубенько Т. С., Метельский А. А.* К вопросу о генезисе Новогрудка // Историко-географический журнал. — 2023. — Т. 2, № 3. — С. 6—21.

Катэгорыя:Гісторыя Навагрудка
Тамара Шакірава

**Тамара Халімаўна Шакірава** (**Ганіева**; 26 лістапада 1955, Ташкент — 22 лютага 2012, Ташкент) — савецкая і ўзбекская  кіно, Заслужаная артыстка Узбекскай ССР (1983), лаўрэат  (1983).

## Біяграфія 
Тамара Ганіева (нар. Шакірава) 26 лістапада 1955 года ў Ташкенце (Узбекская ССР). Пачала здымацца ў кіно, быўшы 14-гадовай школьніцай, згуляўшы ў 1970 годзе эпізадычную ролю студэнткі ў фільме рэжысёра  «Сляпы дождж» (1970).

Пасля гэтага шмат здымалася, стварыўшы цэлы шэраг запамінальных жаночых вобразаў («», «Харэзмійская легенда», «Семург», «Вогненныя дарогі»).

З 1973 года працавала актрысай на кінастудыі «». Скончыла завочнае аддзяленне акцёрскага факультэта Ташкенцкага тэатральна-мастацкага інстытута імя А. Астроўскага (1974—1976, цяпер Дзяржаўны Інстытут мастацтваў Узбекістана).

Памерла ад раку 22 лютага 2012 года.

## Сям’я 
Муж — Атабек Ганіеў (нар. 1985), унук вядомага савецкага і ўзбекскага кінарэжысёра . Ад іх шлюбу нарадзіліся:  (род. 1978; пасля стала спявачкай эстрады і актрысай, папулярнай ва Узбекістане і за яго межамі) і малодшая Насіба Нігманава (Шакірава) (нар. 1994; урач-педыятр).

## Узнагароды 
* Дзяржаўная прэмія Узбекскай ССР імя Хамзы «За выкананне жаночых вобразаў» у фільмах" " і «» (1983).
* Заслужаная артыстка Узбекскай ССР (1983).

## Фільмаграфія 
*  — Сляпы дождж — *эпізод*
*  — Пад пякучым сонцам
*  — Інтэграл — *нявеста*
*  — Без страху — *Гульсара*
*  — Тут праходзіць мяжа — *нявеста Амана*
*  — Семург — *Зубейда*
*  — Мой добры чалавек — *Саіда*
*  — Уцёкі з цемры — *Рана* (дублявала Валянціна Тэжык)
*  — Абу Райхан Беруні — *Зарын Гіс, дачка Кабуса*
*  — Галоўны дзень — *Тамара*
*  — Вышэй толькі аблокі
*  — Кароткія сустрэчы на доўгай вайне — *Гульшод *
*  — Сёмы джын — *Фіруза, дачка Падышаха*
*  — Дом пад гарачым сонцам — *Айдзін*
*  — Гэта было ў Какандзе — *Халіма*
*  — Харэзмійская легенда — *Маліка*
* — — Вогненныя дарогі — *Юлдузхон, мачаха Зубейды* (агучыла Наталля Гвоздзікава)
*  — Шэрае дыханне дракона / Des Drachens grauer Atem (ГДР) — *Сатханасаі*
*  — Паветраныя пешаходы — *Заміра*
*  — Ленінградцы, дзеці мае… — *Хадзіча*
*  — Сёмая пятніца — *Азіза*
*  — Непакорлівая — *Джумагуль*
*  — На перавале не страляць! — *Фаціма, пляменніца цётачкі Хафіят*
*  — Пароль — «Гатэль Рэгіна» — *Халніса*
*  — Сямейныя таямніцы (Таджыкфільм) — *Дзільбар*
*  — Скралі жаніха — (Азербайджанфільм) — *Нігяр*
*  — Алмазны пояс — *Вазіра*
*  — Пейзаж вачыма спрынтара — *Даміра*
*  — Пачвара ці нехта іншы
*  — Кодэкс маўчання
*  — Сын
*  — Ултуган
*  — Жалезны мужчына
*  — Смерць пракурора — *Халіма Базіева, пракурор*
*  — Аліф Лейла (Узбекістан, Індыя)
*  — Маклер (Узбекістан)
*  — Анёл у агні (Узбекістан)
*  — Чырвоны цягнік (Азербайджанфільм)
*  — Я хачу (Узбекістан, Японія)
*  — Чароўная малая з залатым сэрцам (Узбекістан)

## Спасылкі 
* Анатолий Кабулов «Советский Экран» № 12 (1983 год). «Тамара Шакирова».
* IMDb. Tamara Shakirova

Катэгорыя:Памерлі ад раку
Phoneutria

**Phoneutria** — род павукоў сямейства . У Кнізе рэкордаў Гінеса ад 2010 года гэты род быў прызнаны самым ядавитым сярод павукападобных, хоць мае даволі абмежаванае распаўсюджанне.

## Арэал 
Прыродны іх арэал ахоплівае трапічную частку Паўднёвай і Цэнтральнай Амерыкі.

## Віды 
Па стане на пачатак 2012 года гэты род змяшчае восем відаў. Апошні, восьмы від  быў вызначаны ў 2001 годзе:

*  — трапічны лес атлантычнага ўзбярэжжа Бразіліі.
*  — Цэнтральная, Паўднёвая Амерыка.
*  — Бразілія
*  — Эквадор, Перу, Бразілія, Сурынам, Гаяна.
*  — трапічны лес атлантычнага ўзбярэжжа Бразіліі.
*  — Бразілія, паўночная Аргенціна, індукаваны ва Уругвае.
*  — трапічны лес атлантычнага ўзбярэжжа Бразіліі.
*  — Венесуэла, Перу, Бразілія, Гаяна.

## Яд 
Яд павукоў дадзенага роду змяшчае магутны нейратаксін, вядомы як . Гэты нейратаксін патэнцыйна мае тэрапеўтычнае значэнне, але ў таксічнай канцэнтрацыі ён выклікае страту кантролю цягліц з наступным прыпынкам дыхання, што прыводзіць да паралічу і ў канчатковым выніку ўдушша. Укус сярэдняй хваравітасці, яд выклікае маментальнае заражэнне лімфатычнай сістэмы, трапленне ў крывяносную сістэму ў 85 % выпадкаў прыводзіць да адмовы сэрца. Пацыенты адчуваюць моцнае адубенне, у мужчын часам атручэнне выклікае прыяпізм. Існуе эфектыўнае проціяддзе ад яду *Phoneutria*, і таму зафіксаваная колькасць смяротных выпадкаў у выніку ўкусаў гэтых павукоў невялікая.

Колькасць яду, смяротная для 20-грамовай мышы, складае 6 мкг нутравенна і 134 мкг падскурна (у параўнанні з 110 мкг і 200 мкг у ).

## Спасылкі 
* 
* 

Катэгорыя:Аранеаморфныя павукі
Ваўкавыскі машынабудаўнічы завод

міні|Завод у 2021 годзе.
**ААТ «Ваўкавыскі машынабудаўнічы завод»** (**ААТ «ВМЗ»**; раней — **Ваўкавыскі завод ліцейнага абсталявання**, **ВЗЛА**) — беларуская кампанія, размешчаная ў горадзе Ваўкавыск Гродзенскай вобласці.

## Гісторыя 
У 1902 годзе ў Ваўкавыску на базе майстэрні быў створаны чыгуналіцейны завод, які вырабляў сельскагаспадарчы інвентар. У 1939 годзе прадпрыемства нацыяналізавана. Да красавіка 1941 года на заводзе працавала 126 чалавек. У 1944 годзе пачалося вырабляцца абсталяванне для мясцовай прамысловасці акрамя сельскагаспадарчага інвентара. У 1964—1966 гадах праведзена рэканструкцыя.

## Сучасны стан 
Завод вырабляе ліцейнае абсталяванне, а таксама абсталяванне для будаўніцтва, будаўніча-аздобныя машыны, для сельскай гаспадаркі. Металаапрацоўка рознай ступені складанасці (па чарцяжах заказчыка).

## Заўвагі 
Катэгорыя:Кампаніі Беларусі
Катэгорыя:Эканоміка Ваўкавыскага раёна
Катэгорыя:Прадпрыемствы Гродзенскай вобласці
Катэгорыя:Ваўкавыск
Земскі начальнік

**Зе́мскі ўчастко́вы нача́льнік** () — адміністрацыйна-службовая асоба, чыноўнік Расійскай імперыі ў 1889—1917 гадах. Улада земскага ўчастковага начальніка распаўсюджвалася на яго ўчастак, які быў меншы за павет. Пасада выконвала функцыі адміністрацыйнай улады ў дачыненні да сялянства і іх супольнасцей (сельскіх грамад і воласці) і абмежаванай судовай улады ў дачыненні да ўсяго насельніцтва.

Земскі ўчастковы начальнік кантраляваў дзейнасць сельскага і валаснога кіравання, зацвярджаў службовых асоб і сялянскіх валасных суддзяў. Мог вырашаць скаргі на службовых асоб валаснога і сельскага кіравання (валасных старшын, пісараў, сельскіх старастаў). Меў права прыпыняць рашэнні сельскіх і валасных сходаў. Да земскіх участковых начальнікаў перайшлі функцыі міравых суддзяў, фармальны скасаваныя законам ад 15 чэрвеня 1912 года. Земскі ўчастковы начальнік мог накладваць на сялян, без права абскарджання, штрафы памерам да 6 рублёў, арыштоўваць іх на тэрмін да 3 дзён, а валасных і сельскіх службовых асоб — адпаведна да 5 рублёў і да 7 дзён. Другой інстанцыяй інстытута земскіх участковых начальнікаў быў павятовы з’езд земскіх участковых начальнікаў пад старшынствам павятовага маршалка дваранства.

Паводле закона ад 12 чэрвеня 1900 года інстытут земскіх начальнікаў быў уведзены ў Віцебскай, Магілёўскай і Мінскай губернях, у 1904 годзе — у Гродзенскай, Віленскай і Ковенскай губернях. Ва Усходняй і Цэнтральнай Беларусі земскі ўчастковы начальнік першапачаткова прызначаўся (пераважна з мясцовых патомных дваран) губернатарам і зацвярджаўся міністрам унутраных спраў. З 1904 года ён стаў тут прызначацца міністрам унутраных спраў, а ў Заходняй Беларусі — генерал-губернатарам. З увядзеннем інстытута земскіх павятовых начальнікаў саслоўныя правы беларускага сялянства былі яшчэ больш абмежаваны, адміністрацыйна-паліцэйскае свавольства і панскі прыгнёт узмацніліся.

## Крыніцы 
## Літаратура 
* 
* 
* 

Катэгорыя:Пасады Расійскай імперыі
Катэгорыя:Сялянства Расійскай імперыі
Уілбаргер

**Акруга Уілбаргер** () - акруга ЗША, у штаце Тэхас. Станам на 2007 год, колькасць насельніцтва складала 14676 чалавек. Па ацэнцы бюро перапісу насельніцтва ЗША ў 2008 годзе колькасць жыхароў акругі знізілася да 13 782 чалавек. Акруговы цэнтр - горад Вернан. Заснавана ў 1858 годзе. Названа ў гонар Джосая П'ю Уілбаргера (1801—1845) і Мэтыяса Уілбаргера, тэхаскіх пасяленцаў.

Катэгорыя:Акругі Тэхаса
Тэрэл (акруга, Тэхас)

**Акруга Тэрэл** () — акруга штата Тэхас Злучаных Штатаў Амерыкі. На 2000 год у ёй пражывала 1081 чалавек. Па ацэнцы бюро перапісу насельніцтва ЗША ў 2008 годзе насельніцтва акругі складала 924 чалавек. Акруговы цэнтр - абшчына Сандэрсан. Сфарміравана ў 1905 годзе з часткі акругі Пекас. Названа ў гонар Аляксандра Уоткінса Тэрэла, пракурора, суддзі, члена легіслатуры, дыпламата і кавалерыйскага афіцэра канфедэратаў.

Катэгорыя:Акругі Тэхаса
Тэрэл

**Тэрэл**:

## Прозвішча 
* Тамі Тэрэл — амерыканская спявачка

## Тапонім 
* Тэрэл (акруга, Тэхас)
* Тэрэл (Тэхас)
Тамі Тэрэл

**Тамі Тэрэл** (сапр. імя — Томасіна Уініфрэд Мантгомеры;  — ) — амерыканская спявачка, найбольш вядомая як зорка Motown Records 1960-х гадоў, і якая выступала ў дуэце з Марвінам Гэем.

Кар’ера Тэрэл пачалася ў падлеткавым узросце, яе першыя запісы адбыліся на Scepter / Wand Records, затым яна правяла амаль два гады як член «James Brown Revue» Джэймса Браўна, запісваючыся на лэйбле Браўна «Try Me». Пасля вучобы ў каледжы, Тэрэл нядоўга запісвалася на Checker Records, да падпісання кантракту з Motown у 1965 годзе.

У дуэце з Гэем Тэрэл сем разоў трапляла ў Топ 40 сінглаў на Billboard Hot 100. 14 кастрычніка 1967 года падчас выступу на канцэрце ў каледжы Хэмпдэн-Сідней Тэрэл страціўшы прытомнасць звалілася на сцэне, на рукі Гэя, і пазней у яе была дыягнаставана пухліна мозгу. Пасля васьмі безвыніковых аперацый, яна памерла 16 сакавіка 1970 года, ва ўзросце 24 гадоў.

Катэгорыя:Спевакі і спявачкі ЗША
Катэгорыя:Выканаўцы рытм-н-блюза
Катэгорыя:Спевакі і спявачкі ў жанры соўл
Катэгорыя:Памерлі ад раку мозгу
Platyoides walteri

**Platyoides walteri** — від аранеаморфных павукоў сямейства .

## Этымалогія назвы 
Гэты від названы ў гонар місіянера Вальтэра.

## Апісанне 
Памер самца, апісанага Платнікам у 1985 годзе, складае 4,75 мм, а самкі 8,92 мм.

## Распаўсюджанне 
Гэты від сустракаецца ў Паўднёвай Афрыцы, Эсваціні, Зімбабвэ і Эфіопіі.

Ён быў заўважаны ў Аўстраліі ў 1905 годзе, але не ўстаноўлены там.

## Літаратура 
* Karsch, 1887 : " Über die geographische Verbreitung der Araneiden-gattung Hemicloea Thor. " *Berliner Entomologische Zeitschrift*, vol. 30, p.&nbsp;151-152 (texte intégral).

Катэгорыя:Аранеаморфныя павукі
Катэгорыя:Жывёлы, апісаныя ў 1887 годзе
Катэгорыя:Таксоны жывёл, названыя ў гонар людзей
Тэйлар (акруга, Тэхас)

**Акруга Тэйлар** () — акруга штата Тэхас, ЗША. Акруговы цэнтр — горад Абілін.

Па ацэнцы Бюро перапісу насельніцтва ЗША ў 2009 годзе насельніцтва акругі складала 127 683 чалавек.  

Акруга сфарміравана ў 1858 годзе. Названа ў гонар Эдварда Тэйлара, Джорджа Тэйлара і Джэймса Тэйлара — трох братоў, якія загінулі пры Алама.

## Крыніцы 
Катэгорыя:Акругі Тэхаса
Тарант (акруга)

**Акруга Тарант** () — акруга штата Тэхас Злучаных Штатаў Амерыкі. На 2000 год у ёй пражывала 1446230 чалавек. Па ацэнцы бюро перапісу насельніцтва ЗША ў 2009 годзе насельніцтва акругі складала 1 789 900 чалавек. Акруговы цэнтр - горад Форт-Уэрт. Сфарміравана ў 1849 годзе. Названа ў гонар Эдварда Таранта, генерала, які выцесніў індзейцаў з тэрыторыі акругі.

Катэгорыя:Акругі Тэхаса
Стонуал (акруга)

**Акруга Стонуал** () — акруга ЗША, у штаце Тэхас. Афіцыйна ўтворана ў 1876 годзе з участкаў акруг Бэр і Янг, і названа ў гонар Томаса Джонатана Джэксана, празванага Стонуал (Каменная сцяна) — знакамітага генерала канфедэратаў. Станам на 2000 год, колькасць насельніцтва складала 1693 чалавек. Акруговы цэнтр — горад Аспермант.

Катэгорыя:Акругі Тэхаса
Аспермант

**Аспермант** () — горад у ЗША, размешчаны ў паўднёвай частцы штата Тэхас, адміністрацыйны цэнтр акругі Стонуал. Па дадзеных перапісу за 2010 год колькасць жыхароў складала 919 чалавек, паводле ацэнкі Бюро перапісу ЗША ў 2018 годзе ў горадзе пражывала 908 чалавек.

Катэгорыя:Гарады Тэхаса
Паала Джэнавезэ

**Паала Джэнавезэ** (; нар. , , Італія) — італьянскі кінарэжысёр і сцэнарыст. Лаўрэат шматлікіх кінапрэмій.

## Біяграфія 
Нарадзіўся ў Рыме. Пасля заканчэння факультэта эканомікі і бізнесу Джэнавезэ пачаў сваю кар'еру ў McCann Erickson, зняў больш за сто рэкламных ролікаў і выйграў некалькі ўзнагарод. У 1998 годзе ён пачаў супрацоўніцтва з Лукай Мін'ера, у суаўтарстве з якім зняў некалькі кароткаметражных стужак і свой паўнаметражны рэжысёрскі дэбют «Неапалітанская абаяльнасць».

У 2010 годзе Джэнавезэ сышоў у вольнае плаванне, здзейсніў сольны дэбют — камедыю «Няспелыя», галоўныя ролі ў якой выканалі Рауль Бова, Барбара Бабулава і Амбра Анджаліні. У 2016 годзе фільм Джэнавезэ «Ідэальныя незнаёмцы» меў грандыёзны нацыянальны і міжнародны поспех, атрымаў дзве прэміі «Давід дзі Данатэла», тры прэміі «Сярэбраная стужка» і некалькі прызоў на замежных кінафестывалях. У сусветным пракаце было сабрана звыш 20 мільёнаў долараў ЗША.
## Фільмаграфія 
* «Ідэальныя незнаёмцы» (2016)
* «Месца» (2017)
Паскуаліна Дэ Сантыс

**Паскуаліна Дэ Сантыс** (), сапраўднае імя ─ **Паскуале Дэ Сантыс** (; , , Лацыа — , ) — італьянскі кінааператар, брат кінарэжысёра Джузэпэ Дэ Сантыса. Уладальнік прэміі «Оскар» за лепшую аператарскую працу 1969 года за фільм «Рамэа і Джульета».

## Біяграфія 
У 1945—1948 гадах вучыўся ў Эксперыментальным цэнтры кінематаграфіі ў Рыме. З 1950 года працаваў над некалькімі фільмамі брата як асістэнт аператара. Вучань Джані Дзі Венанца. З 1965 года працаваў над усімі фільмамі Франчэска Розі, супрацоўнічаў з Віторыа Дэ Сіка, Вісконці, Феліні, Брэсонам, Лоўзі, Сальваторэ Самперы і іншымі буйнымі рэжысёрамі як у Італіі, так і за мяжой.

Памёр ад інфаркту міякарда ў Львове, падчас здымак фільма Франчэска Розі «Прадышка» (па аўтабіяграфічнай кнізе Прыма Леві).
Дзённік рэжысёра

**«Дзённік рэжысёра»** () — дакументальны фільм рэжысёра Федэрыка Феліні, зняты ў 1969 годзе.

## Сюжэт 
Дакументальны фільм, які прыадкрывае творчую кухню рэжысёра Федэрыка Феліні. Закранаецца яго праца над «Сатырыконам» і «Начамі Кабірыі», сумесная праца з Марчэла Мастраяні, выказваюцца ідэі і меркаванні для будучага (не знятага) фільма.

## У фільме ўдзельнічалі 
* Федэрыка Феліні
* Джульета Мазіна
* Марчэла Мастраяні
* Кацярына Барата
* Марына Барата
* Паскуаліна Дэ Сантыс
* Эніа Антанелі

Катэгорыя:Фільмы Італіі 1969 года
Катэгорыя:Дакументальныя фільмы Італіі
Катэгорыя:Тэлевізійныя фільмы Італіі
Катэгорыя:Фільмы-драмы Італіі
Катэгорыя:Фільмы на італьянскай мове
Катэгорыя:Фільмы Федэрыка Феліні
Катэгорыя:Фільмы па сцэнарыях Федэрыка Феліні
Катэгорыя:Фільмы, музыку да якіх напісаў Ніна Рота
Фондзі

**Фондзі** () — горад у Італіі, правінцыя Лаціна (Лацыа). Насельніцтва — 39 887 жыхароў. Шчыльнасць насельніцтва — 277,15 чал./км². Плошча — 143,92 км². Паштовы індэкс — 04022. Тэлефонны код — 0771.

Заступнікам населенага пункта лічыцца святы Ганарат з Фондзі (Sant Onorato). Свята штогод адзначаецца 10 кастрычніка.

## Гарады-пабрацімы 
## Зноскі 
Катэгорыя:Гарады Лацыа
Neanura muscorum

**Neanura muscorum**''&nbsp;— від нагахвостак з сямейства . Даволі распаўсюджаны ў Еўропе. Жыве ў вільготных асяроддзях.

## Апісанне 
Вырастае да 3,5 мм даўжынёй. Насякомае пакрыта бародаўкавымі грудкамі і доўгімі шчацінкамі. Афарбоўка блакітна-шэрая. Мае тры вочкі. У насякомага адсутнічае фурка. Харчуюцца водарасцямі і грыбамі, якія растуць на кары.

Катэгорыя:Жывёлы, апісаныя ў 1835 годзе
Катэгорыя:Нагахвосткі